梨本宮守脩親王

梨本宮守脩親王係梨本宮初代當主，乳名萬代宮，同時係伏見宮貞敬親王第十仔、伏見宮邦家親王細佬。

經歷 
守脩親王響1819年出世，係貞敬親王第十仔。

1833年，守脩親王親王宣下，同年九月響圓滿院正式出家，改叫覺諄入道親王。1856年，佢升為二品。1859年，守脩親王改為入圓融院門下嘅梶井門跡，仲改名叫昌仁入道親王，同年成為天台座主。

響明治維新之後，佢唔再做和尚，返翻嚟做皇室成員，改叫梶井宮守脩親王。1869年，佢出任上野太守。響1870年，佢獲明治天皇下賜宮號梨本宮，成為初代當主。

1881年，守脩親王過身，終年六十三歲。死後由養仔菊麿王繼任當主一位。

屋企 
老豆：伏見宮貞敬親王

阿媽：唔知

兄弟姐妹：大佬伏見宮邦家親王---二哥尊寶法親王---四哥尊誠法親王---八哥尊常法親王

養仔：菊麿王

江戶時代日本皇室成員